CELEX: 32022D0609(01)
Language: sk
Date: 2022-06-02 00:00:00
Title: Rozhodnutie Rady z 2. júna 2022 ktorým sa vymenúvajú členovia a náhradníci správnej rady Európskeho úradu pre bezpečnosť potravín zastupujúci záujmy občianskej spoločnosti a potravinového reťazca 2022/C 225/02

9.6.2022   
               
               
                  SK
               
               
                  Úradný vestník Európskej únie
               
               
                  C 225/2
               
            
         ROZHODNUTIE RADY
         z 2. júna 2022
         ktorým sa vymenúvajú členovia a náhradníci správnej rady Európskeho úradu pre bezpečnosť potravín zastupujúci záujmy občianskej spoločnosti a potravinového reťazca
         (2022/C 225/02)
         RADA EURÓPSKEJ ÚNIE,
         so zreteľom na Zmluvu o fungovaní Európskej únie,
         so zreteľom na nariadenie Európskeho parlamentu a Rady (ES) č. 178/2002 z 28. januára 2002, ktorým sa ustanovujú všeobecné zásady a požiadavky potravinového práva, zriaďuje Európsky úrad pre bezpečnosť potravín a stanovujú postupy v záležitostiach bezpečnosti potravín (1), a najmä na jeho článok 25 ods. 1a písm. c),
         so zreteľom na zoznam kandidátov, ktorý Rade predložila Európska komisia listom z 20. januára 2022,
         so zreteľom na stanoviská Európskeho parlamentu uvedené v liste z 18. mája 2022,
         keďže:
         
                     (1)
                  
                  
                     Je mimoriadne dôležité zabezpečiť nezávislosť, vysokú vedeckú kvalitu, transparentnosť a efektívnosť Európskeho úradu pre bezpečnosť potravín (EFSA). Takisto je nevyhnutné zabezpečiť spoluprácu EFSA s členskými štátmi.
                  
               
                     (2)
                  
                  
                     Nariadením Európskeho parlamentu a Rady (EÚ) 2019/1381 (2) sa zmenilo nariadenie (ES) č. 178/2002 okrem iného, pokiaľ ide o zloženie správnej rady EFSA.
                  
               
                     (3)
                  
                  
                     Podľa článku 10 ods. 2 nariadenia (EÚ) 2019/1381 funkčné obdobie členov správnej rady EFSA, ktorí vykonávajú funkciu 30. júna 2022, sa skončí k uvedenému dátumu. Členovia a náhradníci správnej rady EFSA, ktorých funkčné obdobie začína 1. júla 2022, sa majú vymenovať v súlade s novým postupom týkajúcim sa navrhovania a vymenovania zavedeným nariadením (EÚ) 2019/1381.
                  
               
                     (4)
                  
                  
                     Rada prostredníctvom svojho rozhodnutia zo 7. apríla 2022 (3) už vymenovala zástupcov členských štátov za členov a náhradníkov správnej rady EFSA.
                  
               
                     (5)
                  
                  
                     Nový postup týkajúci sa navrhovania a vymenovania zavedený nariadením (EÚ) 2019/138 vyžaduje, aby správna rada EFSA pozostávala aj zo štyroch členov a štyroch náhradníkov s hlasovacím právom ako zástupcov občianskej spoločnosti a potravinového reťazca, pričom jeden člen a jeden náhradník z organizácií spotrebiteľov, jeden člen a jeden náhradník z environmentálnych mimovládnych organizácií, jeden člen a jeden náhradník z organizácií poľnohospodárov a jeden člen a jeden náhradník z odvetvových organizácií.
                  
               
                     (6)
                  
                  
                     Členov a náhradníkov, ktorí zastupujú záujmy občianskej spoločnosti a potravinového reťazca, má vymenovať Rada po konzultácii s Európskym parlamentom na základe zoznamu vypracovaného Komisiou. Ich funkčné obdobie trvá štyri roky a môže sa obnoviť len raz.
                  
               
                     (7)
                  
                  
                     Kandidáti zaradení do zoznamu predloženého Komisiou boli vybratí po výzve na vyjadrenie záujmu na základe ich príslušných skúseností a odbornosti v oblasti práva a politiky potravinového reťazca vrátane oblasti hodnotenia rizika, ako aj na základe ich príslušnej odbornosti v oblasti manažérskych, administratívnych, finančných a právnych záležitostí.
                  
               
                     (8)
                  
                  
                     Zoznam, ktorý predložila Komisia, sa preskúmal s cieľom vymenovať štyroch členov a štyroch náhradníkov správnej rady EFSA zastupujúcich záujmy občianskej spoločnosti a potravinového reťazca, a to na základe dokumentácie, ktorú poskytla Komisia, a na základe stanovísk Európskeho parlamentu. Vymenovaním týchto členov a náhradníkov prostredníctvom tohto rozhodnutia sa ďalej zabezpečuje najvyšší štandard kompetentnosti a najširší rozsah príslušných skúseností a odbornosti v oblasti právnych predpisov a politiky potravinového reťazca vrátane oblasti hodnotenia rizika, pričom sa zabezpečuje aj ich príslušná odbornosť v manažérskych, administratívnych, finančných a právnych záležitostiach v rámci správnej rady EFSA,
                  
               PRIJALA TOTO ROZHODNUTIE:
         
            Článok 1
            Za členov a náhradníkov správnej rady Európskeho úradu pre bezpečnosť potravín na obdobie od 1. júla 2022 do 30. júna 2026 sa týmto vymenúvajú:
            
                        Kategória
                     
                     
                        Členovia
                     
                     
                        Náhradníci
                     
                  
                        Organizácie spotrebiteľov
                     
                     
                        pani Floriana CIMMARUSTI
                     
                     
                        pani Eleni IOANNOU-KAKOURI
                     
                  
                        Environmentálne mimovládne organizácie
                     
                     
                        pán Xavier GABARRELL DURANY
                     
                     
                        pani Apolline ROGER
                     
                  
                        Organizácie poľnohospodárov
                     
                     
                        pani Annette TOFT
                     
                     
                        pani Maira DZELZKALĒJA-BURMISTRE
                     
                  
                        Odvetvové organizácie
                     
                     
                        pani Rebeca FERNANDEZ
                     
                     
                        pán Dimitrios LADIKOS
                     
                  
         
            Článok 2
            Toto rozhodnutie nadobúda účinnosť dňom jeho prijatia.
         
         
            V Luxemburgu 2. júna 2022
            
               
                  Za Radu
               
               
                  predsedníčka
               
               A. DE MONTCHALIN
            
         
         
            (1)  Ú. v. ES L 31, 1.2.2002, s. 1.
         
            (2)  Nariadenie Európskeho parlamentu a Rady (EÚ) 2019/1381 z 20. júna 2019 o transparentnosti a udržateľnosti hodnotenia rizika na úrovni EÚ v potravinovom reťazci, a ktorým sa menia nariadenia (ES) č. 178/2002, (ES) č. 1829/2003, (ES) č. 1831/2003, (ES) č. 2065/2003, (ES) č. 1935/2004, (ES) č. 1331/2008, (ES) č. 1107/2009, (EÚ) 2015/2283 a smernica 2001/18/ES (Ú. v. EÚ L 231, 6.9.2019, s. 1).
         
            (3)  Rozhodnutie Rady zo 7. apríla 2022, ktorým sa vymenúvajú zástupcovia členských štátov za členov a náhradníkov správnej rady Európskeho úradu pre bezpečnosť potravín (Ú. v. EÚ C 159, 12.4.2022, s. 6).